ОТЧЕТ
На III ОУ “Ангел Кънчев”,
населено място град Варна, община Варна,
код по НЕИСПУО 403536,
ОБЛАСТ ВАРНА
ЗА УЧЕБНАТА 2024/2025 ГОДИНА
Училищната иновация е със срок до 2 години, за периода от 2023/2024г. до 2024/2025г. и съдържа:
1. Мотивите за предложената иновация, свързани с обективни данни и анализи на състоянието и елементите на училищния живот. 
Екологичните норми, идеи и мотиви за действия, които се установяват в училищна възраст са основата, на база на която се изгражда по-нататъшно усъвършенстване на екологичното поведение на учениците през последващото им възрастово развитие. Затова целта на иновацията е овладяване на основни знания, умения и отношения, свързани с природата, стремежа за опазване на околната среда, организмите и собственото здраве.
Предлаганата иновация има за цел да изгради екологично възпитание и образование, интегрирайки знания от различни области с фокус „Екология“. Ангажирани в системата с разнообразни активности, учениците ще развиват водещи умения и нагласи в XXI век – креативност, решаване на проблеми, емпатия, общуване, работа в екип и грижа за природата.
Екологичното мислене на децата и педагозите изискват непрекъснато усъвършенстване на знанията, уменията и компетентностите, свързани с отделните предметни области чрез различни иновативни  и интерактивни методи.

2. Цел на иновацията 
Да се формира екологично съзнание и екологична култура у учениците, разширяване на познанията върху основните раздели на екологията. Обогатяване на знанията относно природните ресурси, процеси и явления, водещи до замърсяване на околната среда. Учениците ще имат възможност да формират и осъществят техни идеи. Ще се използва интерактивна, адаптивна обучителна система, „обучение чрез правене“, наблюдения и др.

3. Подробно описание на иновативния процес и иновацията за учебната 2024/2025 г.
Училището е институция, която може да осмисли свободното време и да формира нагласи  и отговорност за опазването на околната среда в младите хора чрез клубни извънкласни дейности и провеждане на целенасочена политика за формиране на екологична култура и устойчиво развитие. Стремежът на учителите е да формира социално значими компетенции у децата за идентифициране и решаване на проблеми на околната среда от най-близкото обкръжение и формиране на култура за устойчиво развитие на природата в родния край. Екологичното възпитание и образование са засегнати в Наредба №13 за гражданското, здравното, еколкогичното и интеркултурното образование, където главните цели са: „екологичното образование е насочено към формиране на екологична култура, екологично съзнание и екологично поведение в тяхната взаимна връзка с оглед познаване на екологичните закони, защита, подобряване, управление и разумно използване на природните ресурси, както и опазване на природната среда и на екологичното равновесие“. 
Реализирането на екологичното възпитание и образование в училищна възраст най-добре може да бъде осъществена чрез иновации и нестандартен подход.  В този смисъл вместо стандартната урочна форма на обучение, приложение ще намерят иновативни форми като: работа с природни материали, наблюдения в естествена среда, работа на открито, материали, подходящи за повторна употреба. Планира се да продължим събирането на пластмасови капачки по кампанията „Аз вярвам и помагам“, която подкрепяме от дълги години. Създаване на презентации, комбинирани уроци и STEM уроци с екологична насоченост. Планира се проучване на възможностите за намаляване на употребата на пластмасови опаковки в дома. През целия период ще има дейности, свързани с отбелязването на различни дни, свързани с природата, земята, вода и други.
В иновативния проект за 2024/2025г. вземат участие 104 ученици от четвърти клас - 4 „а“, 4 „в“, 4 „е“ и 4 „з“ клас . Чрез този иновативен проект целим да помогнем да се насърчи любов към ученето и природата.Това са едни от най-важните подаръци, които училището може да даде на ученика.
4. План за изпълнението през учебната 2024/2025г. и кратко описание на неговото изпълнение.
Планираните дейности през учебната 2024/2025г. бяха следните:
· Участие в училищен конкурс, посветен на Световния ден на водата.
· Отбелязване на Деня на Земята.
· Създаване на екокът в училищния двор и изграждане на арт-инсталация от отпадъчни материали.
· Тематични работилници, в които се изработват изделия от материали за рециклиране.
· Участие в инициативи, посветени на Екологията.
· Проследяване живота на едно дърво през различните сезони – работа с природни и отпадъчни материали.
· Дискусии на теми, свързани с Екологията, възобновяеми източници на енергия, компостиране,  промени в климата и др.
· Тематични екскурзии. Наблюдения на промените през сезоните.
· Изработване на сезонен календар.
· Проучване и пресъздаване на празниците и обичаите, свързани с тях. Изработване на коледни картички от отпадъчни материали. 
· Проучване чистотата на почвите и причините за тяхното замърсяване.
· Изработване на макети с отпадъчни материали на тема „Зелени градове“.
· Участие в еко-работилница.

5. Съответствие на иновацията с принципите и целите на националните и европейските образователни приоритети, както и със заложените цели в проекта:
За учениците проектът развива компетентности – по този начин се дава възможност те да развиват и надградят знанията си. Акцентът е върху уменията за учене, както и основни компетентности в природните науки и технологиите,  обществени и граждански компетентности и развитие на творческите умения. Подобряване качеството на образование и създаване на цялостна рамка на системата за учене през целия живот.
За учителите: подобрява тяхната квалификация. Проектът съответства на следните Национални образователни приоритети и цели: подобряване на качеството на образованието; въвеждане на система за продължаваща квалификация и кариерно развитие на педагогическите специалисти.
6. Възможност за разширяване на обхвата на иновативния процес 
Използване на иновативни методи, които могат да се приложат за други класове в училището. Използване на придобития опит от управлението на иновативни проекти  при управлението на други проекти в училището. Критерии за проследяване на очакваните резултати, които ще се разработят и могат да се използват многократно.
7. Мултиплициране на училищния опит и добрите практики
Възможно е да се мултиплицират и използват отново: Придобитите умения на ръководителите на групи, Уменията на административния персонал, изградените взаимоотношения с външни организации, предоставящи обучителни материали.
	Разпространението на училищният опит от иновативния проект и добрите организационни практики сред другите училища ще постигнем чрез организиране на работни срещи с колеги, участие в състезания, споделяне в социалните мрежи и на сайта на училището постижения на нашите ученици. 
Важно е разпространението на идеите, знанията,  свързани с природата и възможностите за работа върху опазването й да излезе извън рамките на училището.
8. Информация за учениците, включени в иновативния процес  
Учениците, включени в иновацията, през учебната 2024/2025г. са 4 „а“, 4 „в“, 4 „е“ и 4 „з“ клас. Те участват през настоящата година в групи по Занимания по интереси по Наредба за приобщаващо образование в направление „Екология“. Това дава възможност  да се развият и надградят екологичните знания, умения и компетентности. 
9. Информация за квалификацията на учителите, включени в иновативния процес.
Педагогическите специалисти, включени в иновативния процес, които ще вземат пряко участие през времето на изпълнението му, ще бъдат 4 учители от начален етап.
Включените учители са участвали в квалификационни курсове, насочени към овладяване на нови умения и механизми за промяна на организацията на учебната среда. Те се отличават като отлични педагози, хора, желаещи да се развиват, искащи да променят средата и процеса, за да стане ефективен за учениците и за самите тях. В определени дейности ще се включат и други учители, като се планират междудисциплинарни уроци.
10. Състояние и приложимост на материално-техническата база на училището в полза на предвидените иновации, осигурена сигурност и безопасни условия на обучение.
В III ОУ „Ангел Кънчев“ има подготвени педагогически специалисти, които имат необходимите възможност, интереси в екологията и потенциал да се развиват. МТБ в училището е голяма и позволява отделяне на кътове, в които ще бъдат изложени изделията, изработени по този проект. Разполагаме с необходимите ресурси, за да резлизираме проекта успешно.

11. Информация за съответствие с изискванията в ДОС за организацията на дейностите в училищното образование, за общообразователната подготовка и за учебния план
Предлаганата иновация съответства на изискванията на стандартите. Не се променя рамковия учебен план.
Иновативните ни паралелки имат 2 часа седмично „Занимания по интереси“ с екологична насоченост.
12. Информация за научни данни и доказателства, свързани с ефективната приложимост на предложените иновации
Заплахата от „екологична криза” днес е обезпокоително реална,  тъй като човечеството използва повече природни ресурси, отколкото планетата може да възпроизведе. Светът е изправен пред едно от най-сериозните си предизвикателства – да се развива устойчиво по начин, който задоволява потребностите на сегашното поколение, без да лишава бъдещите поколения от възможностите да  потребяват продуктите на природата. Реформите, обаче, трябва да започнат от училищeто, призвано да възпитава, обучава и формира умения, компетенции и нагласи у младите хора. В този смисъл идеите и инициативите за училищни дейности, свързани с екологичната проблематика и опазването на околната среда са залегнали в нашия проект. Училището в най-голяма степен би могло да се натовари с важната мисия да изгради устойчива екологична култура, отговаряща на един нов вид гражданство – европейското.
13.Описание на целите и идеите, свързани с личностното, интелектуалното и емоционалното развитие на учениците, с изключение на тези, които внушават нетолерантност, верски убеждения и тяхното практикуване
Екологичните норми, идеи и мотиви за действие, които се установяват в училищна възраст, са основата, на базата на която се изгражда по-нататъшно усъвършенстване на екологичното поведение на учениците през последващото им възрастово развитие и в последващата им дейност. Екологичната култура е съвкупност от знания, навици и поведение в отношението към природата. Тя е състояние на осъзнатост и на действие, отнасящо се както към обществото, така и към индивида. Екологичното възпитание и образование са засегнати и в Наредба № 13 за гражданското, здравното, екологичното и интеркултурното образование, където, като главни цели на екологичното образование са определени: „Екологичното образование е насочено към формиране на екологична култура, екологично съзнание и екологично поведение в тяхната взаимна връзка с оглед познаване на екологичните закони, защита, подобряване, управление и разумно използване на природните ресурси, както и опазване на природната среда и на екологичното равновесие“. Реализирането на екологичното възпитание и образование в училищна възраст най-добре може да бъде осъществено чрез иновации и нестандартен подход. В този смисъл вместо стандартната класно – урочна организационна форма на обучение, приложение ще намерят иновативни форми на обучение – работа с дигитални библиотеки, наблюдения в естествена среда и дигитална среда, експерименти, опити и практическата работа на открито, участие в инициативите, свързани със Земята и нейното опазване. Усвояването на екологични и етични норми, ценности и отношения в училищна възраст е целесъобразно поради промените в начина на взаимодействие на развиващата се личност със заобикалящата я среда, поради появата и формирането в тази възраст на екологична отговорност и изграждането на динамични стереотипи за взаимодействие с природата, които понякога остават за цял живот. Тези процеси поставят пред педагозите въпроса за същността на ефективното екологично образование и възпитание – цел, структура, форми, средства. Чрез включване в проекта целим да помогнем да се насърчи любов към ученето. Защото това е най-важният подарък, който училището може да даде на ученика.














ТЕМАТИЧНО РАЗПРЕДЕЛЕНИЕ
часовете по Занимание по интереси
БРОЙ ЧАСОВЕ Седмично 2 часа/Годишно 68 часа (34 учебни седмици)
	№
	Тема
	Брой часове

	1
	 Екологията като наука
	2

	2
	Четирите сезона на едно дърво - есен
	2

	3
	Моят роден край през есента. Наблюдение.
	2

	4
	Апликация с природни материали.
	2

	5
	Замърсяване на въздуха. Въглеродни емисии.
	2

	6
	Изменение на климата.
	2

	7
	Изграждане на еко-кът в училищния двор.
	2

	8
	Еко-дискусия.
	2

	9
	Четирите сезона на едно дърво – зима.
	2

	10
	Бъди активен! Изработване на еко-постер.
	2

	11
	Коледна картина – работа с рециклирани материали.
	2

	12
	Замърсители на ОС. Химикали.
	2

	13
	Чиста околна среда.
	2

	14
	Нашето здраве.
	2

	15
	Зимни празници и обичаи.
	2

	16
	Изчерпаеми и неизчерпаеми източници.
	2

	17
	Почви. Опазване на чистотата им.
	2

	18
	Изработване на знаме от отпадъчни материали – еко-работилница
	2

	19
	Рециклиране и компостиране.
	2

	20
	Природен календар – Ден на водата.
	2

	21
	Еко-календар.
	2

	22
	Природен календар – Ден на гората.
	2

	23
	Природен календар – Ден на Земята.
	2

	24
	Наблюдение сред природата.
	4

	25
	Еко-патрул. Грижи за цветята в еко-къта.
	2

	26
	Четирите сезона на едно дърво – пролет.
	2

	27
	Да направим училището чисто и приветливо.
	2

	28
	Еко – работилница.
	2

	29
	Четирите сезона на едно дърво – лято.
	2

	30
	Еко-мероприятия.
	2

	31
	Зелени градове – изработване на макети от отпадъчни материали.
	4

	32
	Изложба на макети, рисунки и плакати.
	2

